
Gum ex diligemi et accurata notatione facto- 
rum verum quod saepe latet, veluti ex umbris e!i- 
ci soleat, et ad communem hominum utilitatem 
plcniore in lumine collocari, sane aequissimum 
et maximc optandum essc vidctur, ut unusquis- 
que nostrum, qui civili convictu ac societate pcr- 
fruitnur, quoties occasio ferat, factorum rationem 
studiose persequi, et sincere ac fidelitei' illustra- 
tam, quantum in nobis est, aliis exhibere ac tra- 
dere debeamus. Quod cum omnino persuasum 
mihi jam sit et plane perspectum, mecum ipse 
propterea statui disserere hodierno die de epide- 
mica febri nervosa, quae elapso jam anno Ace- 
lum patriam mihi dulcissimam afrlixit atquc op- 
pressit, et quae autumnali praecipue tempestate 
mihi animadvertenda sese obtulcrunt, ea carptim 
seligere, meique progiessus ac sedulitatis quod- 
dam quasi specimen exhibere. Vestrum sit, sa- 
pientissimi ac doctissimi viri, quidquid erratum 
a me fuerit, emendare, et ubi ingcnium defuerit, 
saltem paratissimae voluntatis conatus aequi bo- 
nique facere. 

In dorso collium amoenissimomm tarvisinae re- 
gionis impositum eminet Aceli castellum, longe- 
que respicit Euganeorum ac Vicetinorum ex- 
celsas arces, et ad septentrionem Julias quoque 
alpes intcrspcctat. Solo autem gaudet satis fe- 
cundo, ct oppoituna aquarum perennitate irriga- 
to. JNihilo tamen secius tum ex temperamento 
incolarum passim sanguineo, tum ex quotidianis 
per quamlibet anni tempestatem laboribus, tum 
etiam aliquando ex annonae aut defectu aut abu- 
sione non raro accidit, ut inflammatoria morbo- 
rum indoles sese eserat et grassetur ad magnam 
perniciem. Ac cives quidem tantum abest, ut lu- 
xuriando vitam agant, quemadmodum in magnis 
saepe civitatibus contingit, ut etiam omiiino cir- 
cumspecte ac pacate vivant. Ex quibus omnibus 
saepe accidere solct, ut si quando aut usitata ae- 
ris temperies, aut victus qualitas forte vitietur ac 
turbetur, non minima passim incommoda inde exi- 
stant. Ac proptcrea nemini mirum vidcri debet 
si per elapsum quoque jam annum nervosarum 
febrium malitia Acelum late universum affligi coe- 
pit atque adeo funestari. Nani praeterquamquod 
creberrima fuit aeris mutatio, exigui quoque fue- 
re fructus agrorum, iique ex immiti et ionga sic- 
citate vix ad maturitatem perducti. Proinde tota 
hieme annonae ingens caritas, ingentes ad vitam 
alendam suscepti labores. Vino autem vix ali- 
quando datum hilarari, et, ut bisce tempqribus 
fieri solet, aliquando plus quam ad satietatem 
graecandi libido plurimos coepit. Cumque et ex 

naturali acelanae regionis ariditate, et ex aestivae 
tempestatis indole alcool vi magna pracditum es- 
set, ex vino ebrietas et furor saepissime conse- 
quebatur. Praeterea pluribus etiam usitatum in- 
ter stabulorum angustias longissimas noctes tra- 
ducere, miserrimis stragulis incubare, noxiuni 
aeris frigus vix declinare aut extimescere, at- 
que ita transpirationem lepente inhibere ac sup- 
primere. Artificum autem miserabilior luctuo- 
siorque conditio fuit, qui cum fere ingenita o- 
tiandi voluptatc liaccesserent, aut victus acqui- 
rcudi difiicultate raaxima laborarent, quidquid si- 
bi suppeterct, vesci cogebantur, et paene nudi 
ac trepidi jacere in squallore et sordibus . Te- 
terrimam hiemem ver atque aestas pcssima ex- 
cepit: nam diuturnam anni praeteriti siccitatem 
immanis aquarum eluvies cxceperat ac resarcire 
quodammodo videbatur. Nubibus dissipatis arden- 
tioribus radiis sol furere, et qua caloris, qua fri- 
goris alternis vicibus nimia vis dominari. Meri- 
dianum erat ventorum imperium, et ab occasu 
solis ad ortum usque cjus novum densissimis late 
nebulis regio universa obvolvebatur, unde inco- 
larum corpora graviter conflictabantur. Hujus- 
modi erat veris conditio, ejus videlicet tempesta- 
tis, qua adveniente, tota passim recreatur natu- 
ra, et quaeque animantium genera reviviscere at- 
que affici solent incredibili voluptate; sed muita 
adhuc impcdimento erant, quominus ex tam ju- 
cunda mutati caeli salubritate ac pulcritudine spe- 
rata in publicum commoda aliquando promana- 

rent. Siquidcm inopiae levandae atque adeo se- 
dandi jejunii cupiditate impellente maxima pars 
hominum cam regionem incolentium nondum ma- 
turos agrorum fructus colligere properabat, pri- 
mitiis omnis generis avide fruebatur, frugibusque 
crudioribus et parum accuratc conditis mensam 
instruebat. Porro oinnibus patet quantum incom- 
modorum necessario inde peiTerendum esset . 
Quotusquisque enim est qui nesciat sub noxiam 
aeris temperationem frugcs ac fructus depravari, 
neque consueta succorum salubritate innutriri? 
Et quando poma saccharo, fruges autem albumi- 
na et glutine parum abundant, non modo nihil 
ea juvare corporibus, verum etiam multum offi- 
cere quis ignorat ? Profecto frumenti seges car- 
bonio maximae tabescebat, grani autem turci in- 
doles ex vermiculo passim mala, nequc ad opti- 
mam maturitatem idonea: legumina quoque et ce- 
tera gencra herbarum vitiata erant, ex quo pe- 
cora quoque et animalia non optimo certe subsi- 
dio ac pastu alebantur. 

Sed et moralium causarum habenda est ratio. 
Oinnium sermone et fama jam percrebucrat ser- 
mo, ct ad inlimos etiam bomines promanaverat de 
nova quadam, eaque tcterrima contagione quae 
nullam orbis partem integram intactamquc relin- 
qucret. Gholcrac morbi nimirum etiam inter no- 
stros trepidus passim rumor et ingcns inde metus 
ac consternatio. Haercre plurcs suspensis ani- 
mis, ejusque advcntum quotidie magis pertime- 
scere atque horrere. Ac ne finis esset malorum 

tantorum quibus raentes occupabantur, certe re- 
pcnte morbi atrocissimi injuria rcapse corpora af- 
fiigi ac prosterni coeperunt, miliari scilicet febri, 
cujus impetum atque furorem coercere pruden- 
tissiini quidem civium ac medicorum nostrorum 
vel maxime studuerunt. Sed cum miscro quodam 
fato contigerit, ut cjusmodi morbo nonnulli et- 
iam ex rlorentissimo prope civitatis ac juventutis 
delectu immaturam mortem obierint; sporadicis 
praeterea morbis extinguerentur quidam ex iis, aui 
muxime in civitatc eminebant, omnium pcctora 
ingenti passim aegritudine ac trepidatione com- 
pleri. In omnibus, innoxiis quoque ac sinceris, 
mortis periculum, morbique initia adesje vide- 
bantur. At vcro iutimi ordinis homines ipsi etiam 
tot tantisque naturalibus causis, suas incauti igno- 
rantcsque adjiciebant et plone proprias. Multi 
enim cx eoium praesertim numero, qui longius 
degunt ab urbe, medicorum oracula consulere ne- 
gtigebant, alii licet afflicta valetudine ab opere 
recedere nolcbant, et sua negotia deserere, non- 
nulli etiam inter ignota gcnera herbarum supcr- 
stitiosa quaedam pharmaca quaerttabant . 

Atquc bisce videlicet atque aliis concurrentibus 
causis variae atque diversae morborum passim ra- 
tioncs disseminari sunt visae, et invicem dcsac- 
vire. Pro varia enim aut tclluris aut incolarum 
indole quidam dysentericis morbis, quidam vero 
gastricis, aut rheumaticis fcbribus conflictaban- 
tur, plures etiam intermittentibus laborabant , 
praecipue tamen fcbri nenosa petechiali, cui in- 



terdum adjiciebantur nonnullae febres qua perni- 
ciosae, qua gastritides, qua enteritides , angioites 
etiam aliquando, neque non affectiones catarrha- 
les, et miliaria quae cum nervosa saepenumero 
complicabatur . At vero quid causae fuit, cur tan- 
ta morbi asperitas insolesceret ac grassaretur per 
amoenissimam praesertim saluberrimamque regio- 
nem , et eo loci ubt et aeris temperies mitissima 
dominatur, et soli apricitas ac fecunditas puris- 
simarum aquarum irrigatione multiplici innutrita 
animos oculosque delectat, et jucundissima vitae 
securitate delinit? Equidem credo vel hoc ipso 
factum, ut morbus de quo diximus, sese exere- 
ret ac ferociret. Quid ni autem? Certe illud pro- 
be omnibus nomm perspectumque est, eo gra- 
viorem ac molestiorem alicui existere rei cujus- 
cumque defectum, quo quis eadem diutius et ala- 
crius frui consueverat. Ex desiderio ipso, prae- 
cipue si nulla aut minima cjusdem explendi spes 
adsit , vitae quodammodo cursus perturbatur, sen- 
sim bumores vitiantur, lentius sanguine venae ir- 
rigantur, saepe universa corporis valetudo fiacces- 
sit atque infringitur. Neque alicujus tantummodo 
rei delectus, sed novae etiam alicujus accessio 
connunquam solitum vitao statum perturbat, et 
est magnorum incominodorum origo et fons. Nam 
sive ex acccssione, sive ex delectu jam usitata 
aequilibratio tollitur, et consuctudinis rationi de- 
rogatur. Annon ipsi saepenumero audivimus, et 
expericntia usuque didicimus per quam molestum 
et grave, atque adco nonnunquam intolerandum 



Digitizod by GoOgfe 



9 

videri summas alpes incolentibus in plano ac pa- 
ludibus degere, contra autem eos, qui valles ct 
ima incoluerint, excelsa tenere et puriore caelo 
fruif Contraria ipsa sensim ac pedetentim in na- 
turam aliquando abcunt, ubi vero natura invaluit, 
ac veluti obduruit, vix uilo pacto fiecti potest, et 
novos quasi habitus pati. Ac plantae ipsae qui- 
dem si a nativo soio ad cxteniam regioncm trans- 
ferantur adhuc tenellae et exiguae, etiam alio sub 
sole radices agunt et succrescunt; si vero jam 
adultae ac florescentes ad remota littora transla- 
tae proprios sibi succos , et assuetam aeris ac tcm- 
pestatum indolem denegatam sibi sentiant, cito ste- 
rilescere solent, et vividiore viriditate spoliatae 
languere ac concidere. Itaque cum gravissimac ac 
multiplices sane causae subessent, atquc hinc in- 
de coalesccrent, cum alicujus morbi malitiam no- 
stri homines defugere neutiquam possent, a frau- 
dibus et insidiis ad vim atque impetum tandem 
est transcursum . Et quoniam nervorum delicatis- 
sima ac nobilissima natura est;ita vis morbi ner- 
vosum systema adoriri coepit et male habere. Ac 
primo quidem, licet plures ex illis civibus, uui per 
totam hiemis verisque tempestatcm alio transmi- 
graverant, suas domos repetivissent , saevire in co- 
lonos atque artifices. Alii gastricis, alii rheumati- 
cis febribus, itsque etiam simplicibus laborabant, 
et primo quoquc tempore miti quodam et tole- 
rabili aspectu, deinceps autem minitabundo im- 
petu cum vomitu et diarrhoea, extreinisque par- 
tibus frigescentibus, enectisque totius corporis vi- 



ribus et afflictis; erroribus meos abduci, saepe al- 
to sopore opprimi, saepe etiam delirare et fure- 
re; cutis praecipue pectoris et colli, tum etiam 
brachiorum exiguis quibusdam maculis et irregu- 
lariter rotundis, ahenco colore, conspergebatur, et 
supra pcctus imumque ventrem lucidiores quae- 
dam ct minimae quasi granorum formae , quae 
cum sudoris guttulis facile possint comparari. At- 
que liisce quidem affectionihus cum undecumque 
complurcs indiscriminatim impeterentur, tamen 
saepius ac facilius in hujusmodi morbi malitiam 
incidere videbantur qui loca aegrotantium domi- 
bus proximiora incolerent, aut qui eodem sub te- 
cto viverent, aut qui excelso et nobili pectore la- 
borantihus subsidio esse non pertimescerent . Igi- 
tur terrore quaquaversus diffuso , praesertim cum 
audircntur intcr juga proximarum alpium ct ad 
tvrolenses terminos quaedam quasi propugnacula 
omnibus tutata praesidiis circumundique excitata 
ad tcterrimi morbi progressus inhibendos, cautum 
a nostris et ratum , ut quae domus petechiali fe- 
bre inficerentur, caedem custodibus sigillisque im- 
positis vetarentur adiri; nihil vero hujusmodi im- 
peratum quoad miliares, utpote quae contagii ra- 
tionem habere minime putarentur. De quo ego 
nil disputo, illudque tantummodo quasi praeter- 
volans mihi animadvertendum esse duco, quoties 
alicubi mitiaria dcsacviit, nunquam affirmari li- 
cuisse in eandetn aliquem incidisse ex alicujus fa- 
miliaritatc aut convictu. Inter haec feliciter ron- 
tigit, ut medicorum nostrorum laboribus curisque 

adjuvandis praesto esset egregius artis nobilissi- 
mae cultor, recens in medicorum ordinem ad- 
scriptus, cujus quoque opere et praestantissimo 
auxilio multa optime constituta, multa alacritcr 
(ortunateque suscepta, qua ad removenda pericu- 
la, qua ad minuendum furorem. Sed tamen cum 
parum proficere viderentur, neque satis diflicilis 
ad contaminatas domus aditus foret, tutius futu- 
rum prudcntissimo cuique visum, si certum quod- 
dam ad acgros excipiendos hospitium, quantum 
fieri posset citius, institueretur. Delectus locus 
et sedes aptissima procul ab urbis frequentia, eo- 
que continuo aegrotus quisque transductus; unde 
et mihi curationis exitusque obscrvandi oblata 
occasio fuit. 

Atque hoc in loco omni fortasse cura studioque 
mihi inquirendum esset, num corum opinio pio- 
bahilis videri debeat, qui secum ipsi statuerunt ac 
tradiderunt, choleram videlicet asiaticum sub hoc 
caelo, et nostris hisce regionibus dissimili adspe- 
ctu et moribus desaevisse, et pctechialium febrium 
habitum naturamque induisse. iVe plus aequo for- 
tasse longior existat oratio , dicam brevi quod 
sentio. Constat inter medicos qualemcumque ex 
inoumeris sane morbis, quibus tantopere affligi 
solet humanum genus, sive per contagionem, si- 
ve per epidemicas diffusiones ex una rcgione ad 
dissitam aliam transfcratur, paulatim mitescere ct 
infringi,et quo longius ab natali solo recedit, ac 
ab una in aliam personam traducitur, eo dissimi- 
liores qualitates sibi sumere, ctquasdam veluli in- 



ducias pacisci. Vidclicet nostromm haec ipsa cor- 
porum membrorumque structura peculiaribus cjus- 
dcm morbi principiis atque elementis quodammo- 
do sesc accommotlat, principiaque ipsa inter se in- 
vicem, uti dicunt, asstmilantur : hinc dissimiles 
habentur cffectus atque exitus, donec ad extre- 
mum variis hinc inde conimunicationibus ultra ci- 
troque habitis, antiqua morbo pernicies cripitur, 
morbusque omnis aliquando etiam eradicatur ac 
dissipatur. Quid quod sacpius commigrando mor- 
bus ipse diversas caelt ventorumque proprietates 
modo sibi adjicere debet, modo minuere, aut et- 
iam penitus admittcrc ? Profecto niorborum quo- 
rumdum vix nomina habcmus, quorumdam autem 
talis ac tanta , juxta nonnullos, mutatio obtinuit, 
ut vix appaieat cujus antea naturae fuerint. Ac 
propterea uihil absonum fortasse aut incongruum 
videri posset affirmare aut arbitrari asiaticum il- 
lum morbum, de quo innuimus, apud nos pul- 
cherrimi hujusce caeli adspectu, atque hujus re- 
gionis amoenitate ac fecunditate mitigatum plu- 
hmum amisisse pristmae acerbitatis, ac veluti mo- 
ribus habituque immutatis nostras quoque sedes 
ac domicilta invisisse. Unde nobis vchementer lae- 
tandum esset et gratulandum de tanta felicitate 
ac fortuna, quod scilicet tanta morbi saevities at- 
que immanitas in nostroium collium conspectu 
prope conciderit, et lethiferis telis deposttis aut 
bebctatis desierit aliquando vitas quoque nobilis- 
simas metere , luctuque et caedibus universam la- 
te Europam incestare. 

Sed ut, unde discessimus, redeamus, silentio 
haudquuquam praetereo ev universo numero ue- 
grotantium illorum, qui hospitium ingressi pri- 
iuum sunt ,"quosdam fuisse qui vix convalcscere 
jam coepissent, quosdam vero qui summam mor- 
bi pe-niciem jam attigissent, alios demum qui 
primo vcluti in iimine versarentur . Eorum ab 
exordio numerus constabat maribus tresdecim, et 
feminis novem, quorum bis seni graviter labora- 
bant. Eoiiem deinceps decem deducti, quando- 
quidem summatim sumptus aegrotorum numcrus 
ad duos supra triginta pervencrit per totum duo- 
rnm mensium interviillun), quo videlicet sedem 
hic egit fera morbi m. 

Equidem haud mihi nunc speciatim ac distin- 
ctc omnia passim phacnomcna consideranda ac 
persequenda suscipiam, quae communiter sesc ob- 
tulerunt, praecipua dumtaxat adnotare satius eritj 
coiumdemque inter se discrimina recensere. 

In omnibus ct singulis morbus se reapse exe- 
rucrat ccrtissimis notis, nc forte videlicet eum in 
locum cum magno vitae pcriculo traducerentur. 
Duobus ante aut trihus diebus quam morbus ma- 
nifestum se redderet, infelicissimi illi male se ha- 
bere, et ignoto quodam et insolito rerum omnium 
fastidio teneri. Leves identidem horripilationes al- 
. temis aestuationibus exccptae ab occipite per ver- 
tebralem columnam descendebant, atque inde per 
totum corpus diffundebantur, ex quihus licet exi- 
guis .>ignis ingens metus animiquc dejecfio con- 
sequebantur extemplo graviora symptomata, et 

nigrantes interdum quasi toto corpore maculae 
explodebantur.- Jaccbant infractis viribus, et nul- 
lam aut minimam suimetipsorum curam agcre vi- 
debantur, aut etiam continuis lamentationihus ac 
querelis pectora clfodiebant. Saepe responsa sci- 
scitantibus dabant incerta, et longis ambagibus 
ac futilibus verbis quantum incommodi paterentur, 
exuromere conabantur. Creberrima brachiorum 
mutatio, tendinumquc iterati levioresque subsul- 
tus: lingua saepe haerebat tremula, albido infe- 
cta muco, asperata, inarescens, et prope margi- 
nes rubicunda; vacua capita et simpliciter deli- 
rantia, ora atque oculi stupebant, cutis pallescc- 
bat, pulsus vero frequens et depressus, ct in qui- 
busdam etiam concitatus et vehemens: his autem 
omnibus accedebat et ventris protensio, et subli- 
mis anhelitus, et aliquando ctiam maculae pcte- 
chiales, aut solae aut etiam cum miliaria conjun- 
ctae ac sociatac, Processu morbus cxasperari ac 
desaevire validius, prorsus ut nausea et vomitus 
consequcretur. Praetcrca ct magnopcre cxagita- 
bantur, licet stupore jam opprimi et hebetatis 
prope sensibus vidcrentur; aegre admodum deglu- 
tire, pectora tussi frangebantur catarrhali, aut sic- 
ca, hypochondria majojc dolore cruciabantur ad 
quemvis appulsum, aut omni sensu dcstituta lan- 
guebant; meteoiismus insuper, stipticitas aut diar- 
rhoea, urina palhda, et deinceps turbida ac fae- 
cata cum graveolenti odorc, erubescere lingua, 
vibrari, nigrore quodam obduci, arescere, hiulca- 
ri, fatiscere, adeo saepe etiam turgescere atque 

haererc, ut vix extra dentium claustra posset e- 
mitti, qui certa quadam fuligine obtegebantur ; 
semipatcbat os,labra arida, aut hiulca contractis 
angulis irate subrtdcre videb.-mtur; acutae nares, 
oculiquc introjecti et obscuro quodam circulo li- 
neati nonnunquam Itppitudine et lacrimosis guttis 
obumbratt: errantia lumina, palpebrae semiaper- 
tae srleroticam tantummodo plumbeam aut lan- 
guidti llaventem conspiciendam dabant, et alicubi 
cornea obfuscata ac depressa apparebat, iris im- 
mobilis, ac dilatata pupiila ad quamris vividam 
lumiuis admotionem. Aures vix sonitum qualem- 
cumque excipiebant, perpetuis tinnitibus divexaban- 
tur, hebetique odoratu, et depravato admodum 
gustu utebantur, sitis aut insatiabilis , aut nulla , 
macies in ore totoque corpore, supini ut pluri- 
mum jacebant, enecti, omni robore destiluti, stu- 
pore etiam, sopore, ct longa vertigine laborabant, 
ac nonnulli etiam terriftcis jactabantur insomniis, 
tacitaque deliratione inhorrehant; quidam praeter- 
ea nil pharmaca fastidire, quidam vero etiam gra- 
ta et dulcia abhorrerc visi sunt. Apparcbant ni- 
grescentes maculac aut toto corpore dissemina- 
bantur, miliariae quoquc aliquid crystallinae ad 
pectus praecipue, et cordis scrobiculum sese con- 
spiciendum oculis offcrebat, interdum ct pcnitus 
evanescebat. Pulsatio vero magis usque exigua 
erat, mollis, dcpressa, aut ctiam adeo frequens, 
■ut vix numerari ictus ejusdem possent. Processu 
temporis tussis omnino nulla, respiratio minus op- 
pressa, minus etiam cxtensa, livcbat cutis modo 

frigido sudore ac foetido madefacta , aut in aliqua 
corporis parte, aut in universo corpore, arida mo- 
do et alicubi urcnte, atihi frigida ct mtril omnino 
sensih ad extrema praecipue, cum et rubciieri 
nullo modo posset; carpologia, crebrae lcvesque 
convulsiones, et in nonnuliis partibus, quibus lie- 
ret aegrotantis decubitus, etiam gangraena. Hic 
autem loci silere non possum de quodam adole- 
scente quatuordccim annos nato , qui cum singula 
haec phacnomena cxpcrtus esset et jam ab ipso 
morbi exordio neglectus fuisset a suis, prope jam 
contabuerat ac flaccuerat: gangraenae ex decubi- 
tu paene innumerae calcaneos, genua, cubitos, 
ilion cristas, trochanteres, os sacrum invaserant: 
quo quidem in loco gangraenae ad summum per- 
ducta pernicies, nam os illud etiam a coccygc di- 
vulsum fuerat, et jam effercnda scheletri forma 
totus videbatur. Qui tamen (adeo nempe adver- 
sus morborum tela validum invictumque est ro- 
bur florentis aetatis) post longum temporis spa- 
tium aliquando plane convaluit, et quasi pristinae 
sanitati restitutus perdiu admirationi omnium fuit, 
atque adeo miraculo. 

Atquc haec nimium generalis quaedam tabula 
est symptomatum formidolosorum, quae per ea 
tempora obtinuerunt. Neque vero fortasse quis 
putet in omnibus et singulis tot haec simul sym- 
ptomata contigisse, aut perpetuo sine ullo discri- 
mine constitisse. Etiam nonnunquam subito pro-- 
rumpebant, et extrema metuentes summa artis 
cogebat remedia adhibere, nonnumquam vero ex 

insperato evanescebant, et fausta ominari horta- 
bantur; alias insuperabili pertinacia ita haerebant 
ibidem, ut nulla arte Hecti, aut dimoveri gradu 
possent: alias partim rccedebant, partim vero per 
totum convalescentiae spatium perdurabant, illa 
praecipue quae graviler laesum cerebralc systema 
admonent, cujusmodi sunt aurium tinuitus, sur- 
ditas, stupor oculorum, artuum vaciliatio. Saepe 
etiam fera vis letbi conceptas spes omues dere- 
pente abscidit, et luctu nos mersit acerbo. Disse* 
ctis cadaveribus miscrorum ulterius edoceri nefas 
fuit, quod nimirum id vetitum tegibus esset, gra- 
viterque cautum, ut quam piimum cadavera cffer- 
rentur. Jam cum ita vaiie ac diverse sc morbi 
ratio haberet, sane haud licuit prudenti medico 
ex aegrotantium symptomatibus judicia facere, im- 
mo vero sapienti consilio singula pensitabat, ne- 
que, nisi cum certa sibi judicia suppeterent, de 
futuro exitu pronunciabat. Quod non sine aliqua 
Utilitate factum in morbi diagnosi qua curaliva 
mcthodus praescripta crat: nam morbi indoles 
plane eadem in singulis et universis , neque alia 
porro discrimina admittebat, nisi quae a tempe- 
ramento, ab aetatc, et ab ipso morbi gradu for- 
tasse existerent. 

friter eos, qui hujuscemodi malo graviter labo- 
rarum observatione dignus videtur parens ejus 
adolescentis , quem superius nominavi, qui quin- 
quagesimum agens annum in tantam hanc incidit 
morbi perniciem, qua ferociter invalescente cum 
ad publicum jam memoratum hospitiuro transla- 

tus esset, per triginta plane dies adeo cum tnorbo 
pugnavit, ut de ejus vita tamdiu fuerit pertime- 
■cendum. IVeque vero minus sollicitos tenuit ct 
lecto proximus eidem qui erat, licet cum septi- 
mum vix lustrum aetatis attigisset in ipso naturae 
quasi robore versaretur ; sed minime silcndum 
quod videlicet maxima gracilitate corporis labora- 
hat, aspectu dclormis. Haerentes trepidosque ct- 
iam diu tenuit adolescentulus tiesdecim annos vix 
natus, qui paene consumptus, cum jam vix hae- 
rerent ossibus ossa, vix tactae resilirent arteriae, 
et viribus omnino projectis trunco prope similli- 
mus videretur, aliquando ex perpetuis queis ae- 
grorum ceterorum pectora effodicbat, gcmitibus 
dcstitit, clausoque jam hospitio ad publicum ci- 
vitatis nosocomium cum jam convalescere coepis- 
set, translatus, pristinam ibi demum sanitatem re- 
cuperavit. Sed morbi ferocitatc post sex aut se- 
ptcm dies oppressi atque erepti fuere acelenses 
accolac duo, quorum altcr vicesimum, alter vcro 
quadragesimum quintum jam annum attigerat . 
Symptomata in his duobus plane gravia et atro- 
cia; aetate nam ille florentioi- perpctuo jacuit fu- 
nibus vinculisque constrictus , quandoquidem per- 
enni dclirationc, oculis scintillantibus et inflam- 
matis, et facie rubra certissima meningitis indicia 
praeseferebat. Item et quidam supremum diftm 
obiit annorum octo supra triginta, decimo oct»- 
vo, ex quo in morbum inciderat, die, cum aliqua 
spes affulsisset recuperandae salutis. Gravissima 
quoque phaenomena perpessus est alius decimum 

tertium annum agens adotescentulus, qui sane dul- 
cissimum cepit docilis ingenii sui fructum; nam 
medicis poculis alacriler sumptis trigesimo sexto 
tandem, cx quo laborare febii teterrima coepe- 
rat, die, maternis iterum oscuiis, et puellaribus 
lusibus sanus atque festivus potuit frui. Ex fcmina- 
rum aegrotantium numero duae mihi potissimum 
recensendae extremo fato confectae, quarum prior 
triginta novem annos jam nata, cum plures dies 
se melius haberet, ita ut jam e lectulo surgeret, ex 
inopinato, quod mirum foret omnibus, vita cessit. 
Altera vero, quae quartum nec dum lustrum ae- 
tatis attigerat, numquam tamen, neque inani spe 
parentum elusit vota. IVotatu dignissima sunt femi- 
nae cujusdam phacnomena quadragesimum annum 
□atae, quae peticulari inlecta morbo vix ulla ope 
purgari poterat tanta foeditate spectaculi, et ni- 
hilo tamcn minus triginta quinque diebus elapsis 
plane convaluit. Neque mihi fere dicendum de vi- 
cenis aegrotantibus reliquis, ex quibus seni nume- 
ro brevi tcmporis spatio leviter admodum afflicti 
sunt; quemadmodum femellac contigit vix annum 
agenti secundum supra vicesimum, et ancillaribus 
offitiis assuetae, quam nervosa symptomata mitio- 
ra quidem non sine petechialibus maculis et mi- 
liaribus celeriter invasere. Morbi vim summam, 
sive apicem, citissime experta, citissimc etiam cum 
omnium admiratione ita plane convalescere et con- 
firmari visa est, ut nisi praescripta obstitissent , tu- 
to emitti posset herisque restitui. INihil mibi ad- 
dendum arbitror de convalescentibus qui ad hoc 



□igitized byGoogle 



hospitium traducti fuerunt, ut temporis praescri- 
ptis legibus sitisfacerenr. Sed Ut opus pro viri- 
bus urgeam, nihil sane mirum videri cuiquam sa- 
tis intelligcnti ac perito debet, si longe difikilis 
atque ardua tam miserae contagionis curatio fuc- 
rit. Cum enim tot simul phaenomena formidolo- 
sissima occurrcrcnt, tantoque impctu et tot ma- 
lignis fraudibus trepidos adorirentur, et qua varia 
pro tempore in uno eodemque viro, modo pectoii, 
imo modo ventri, modo capiti, et singulis ac uni- 
versis hisce modo partibus maximam vim inferre 
putarentur, qua autem suspensa et incerta typi in- 
termittcntis indolem exhiberent, vix patebat quid 
consilii capieudum. Sane videbatur omnino anti- 
phlogistica metbodus adhibenda; scd viribus humi 
prostratis, ct torpido vitae sensu, pulsibus prae- 
terea vix se se vibrantibus, recedendum ab ipsa, 
quippe quod nimirum, et pectus, et tubus gastro- 
entericus, et imi ventris glandulae prohibebant. 
Atque ita etiam ut plurimum se aeger habebat, 
ut purgativum nullum pati remedium posset, sae- 
pe etiam grata et sapida abhorrcret. Ecqua igitur 
tutior et utilior methodi ratio existimanda ? Pla- 
cuit symptomaticae curationis methodo adhaere- 
re, utpote quae omnium "efficacissim videretur 
ad illiusmodi patbologicum processum inhiben- 
dum, ex quo tam formidolosa pbaenomena exi- 
sterent, quin tamen nulla habenda ratio putare- 
tur, tum aetatis, tum indolis, tum et habitus cor- 
poris,ac discriminum ceterorum. Plurimum sem- 
per consilii ac solertiae adhibitum fuit, ut tubi 



Sl 

gastro - entcrici , jecoris, pectorisque affectiones 
summoveientur, et tum sympathiae, tum idiopa- 
thiae nervosac imminuerentur. Sed et perpetuo 
animadvertisse profuit decuitque , quo quisque ae- 
grotorum corporis robore, qua peculiari praedi- 
tus naturae constilutione forte esset. Adliibeba- 
tur itaque tamarindus, sulphas magnesiae, rha- 
barbarum, aqua laxativa dispensatorii vindobo- 
nensis, cremor tartari, nitrum, tum nulla alia ad- 
mixtione, tum etiam una cum amarioribus herbis, 
cujusmodi sunt valeriana, arnica, cortex peruvia- 
nus, serpentaria, guajacum, gentiana, centaurea 
minor, quarum ut potio minus injucunda efficere- 
tur, cum mali cttrini aqua , aut ejusdem cortice 
temperabatur. Crebrius aegrotis ad bibendum da- 
bantur emulsiones amygdali amarae, aut gummae 
arabicae,et attenuatae citri medici potiones itera- 
bantur. Ad sudorem vero ciendum, et ad impetus 
pectoris minuendos uti rjotissimum medico pla- 
cuit chermete minerali, spiritu mindereris, camo- 
millae demum floribus, et extracto hyoscyami. Si 
vero et verminosa symptomata sese efferebant, 
tum subito adhibebatur santonicum, coralina, et 
oleum ricini . Nonnumquam et hirudincs applica- 
re placuit, tum praecipue cum pressura capilds 
ad cetera accederet; nunquam vero sanguinis rais- 
sione utendum esse visum est, neque sub ipsa 
morbi principia, propterea quod jam tum totum 
penitus nervosum systema morbus invaserat. Sed 
et sanguinis missionibus profici possc nostri ho- 
mines censuerunt, quoties a primis incommodo- 

rum se se excrentium primordiis adesse suis ci- 
vibus quam citissimc potucrunt. Siquidem prom- 
ptae quidcm missionis praesentissimo auxilio com- 
plures integrac statim valetudini sunt redonati, et 
longi foitasse ac periculosioris morbi incommodo 
erepti propriam sibimetipsis fortunam gratulaban- 
tur. Clysteriorum ex assa foetida usus frequen- 
tissimus, sed et aliquando emeticarum frictio- 
num , neque magistcrii ex bismuto oblita est effi- 
cacitas ad maximam ventriculi sensibilitatem mi- 
nuendam. Ac si quando ex mali ineluctabili pcr- 
vicacia aegrotorum aliquis in summo vitae discri- 
mine positus videretur, idque argui posset qua 
ex profundo sopore, qua ex pallentis cuticulae ge- 
lu ad extremitates marmoreae, qua demum ex 
pulsu ac respiratione suppressis, aliquid subsidii 
petendum censebatur ex sinapismis et vesicato- 
riis, raro ex campborae usu. Adbibitum etiam 
non sine aliqua proficientia cbinini sulphatum hyo- 
scyamique extractu, quoties de intermissione mi- 
nime dubitandum. 

Hisce nimirum aliisque similibus pharmacis op- 
pugnata vis morbi, praeterquamquod etiam dili- 
gcnti.ssime cautum cst , ut diaetae ratio maxima 
haberetur, et aulae amplitudo idoneis suffimentis 
prope hilarata mitesceret, et permutati saepe ae- 
ris salubritate gaudcret. lYondum vero valetudine 
connrmata in usum praecipue venerant decocta 
cum chinae, arnicae, valcrianae et tamarindi in- 
fusionibus. Praeterea nondum a morbo recreatos 
quam diligentissimis legibus communire ac regere 

studucrunt , inde tnaximc, quod sane proximi \w- 
riculo aegroli erant ne ex levi qujcumque ex cau- 
sa in morbum recidereut, et cum summa perni- 
cie. Processu vero temporis licebat uti et modi- 
co cibo, ncque vero prorsus abstinendum puta- 
batur a vino, unde et reficerentur vires, et cor- 
roborata sanitas quodammodo resiliret. 

Isthaec curandi methodus feliciter cessit; nam 
neque diu fera vis morbi desaeviit, neque multo- 
rum dolenda jactura fuit, ac sane perbrevi tem- 
pore ca tanta pernicies exulare uxtinguique vjsa 
est,quae usque adeo compleverat terrore animos, 
et pessima uuaeque forniidare coegcrut. Faten- 
dum tamcn et cximiam virorum iu ci>ituto prin- 
cipum providcntiam, tum et divmilus rcdonatam 
purioris aeris serenitatem ad id plurimum con- 
tulisse . 

Hactenus de morbi indolc, ct rurandi pracci- 
pua methodo: nunc de ejusdem diaihesi. Porro 
nemini mirum esse arbitror, si, cum de eadem 
ipsa sermo instituitur, medicorum sapicntia in- 
ccrtis distrahatur sententiis, neque sibi plane ju- 
dicia constent. Neque vero ego is sum, qui hac 
aetate, hoc ingenio tantum mihi arrogem, ut ve- 
lim quasi pro tribunali litem resolvere. Dicam li- 
bere quod sentio, et quae maxime ab illustribus 
harum rerum auctoribus accurate dtdcgi, ca brevi 
complectar. Jam si potissimae, unde liic morbus 
existere visus est, causae expenduntur, profecto 
intelligimus nihil ab illis difcrre, unde ct alia mor- 
borum diversa inter se genera existunt, eaque in- 



dolis inflammatoriae ad hunc fere modum vide- 
mus sub vernum tempus, ex alternis ventovum 
spiramentis persaepe exeri pleurites et angioites; 
aestivis vero solibus, praesertim si canicula de- 
ferveat j et humida sit caeli temperies, passim of- 
fcndi animadvertimus cum splenitibus et hepatiti- 
bus febres intermittentes, saepe ctiam gastro-en- 
terites ; quod ipse etiam inter nostros non raro 
accidere jamdiu notavi. Porro non adhuc plane 
constat qua potissimum ratione aeris immutatio 
tantum efficientiae habeat ad humanorum corpo- 
rum status perturbandos, utrum videlicet naturali 
vitae robore prosternendo , an vero ea puncta ir- 
ritando quae contactu porcellit, cai quidem po- 
stremae sententiae mulris experimemis et illu- 
strium virorum auctoritate firmatae cum pleri- 
que adhacreant medicorum, sane decet arbitrari 
ac tradere aeris sese immutantis efficientiam neu- 
tiquam ad dcprimendum exerceri. Ex atimento- 
rum pravitate difficilior evadit eorum in ventri- 
culo concoctio, unde cruditates irritationesque in- 
testinorum, et gastrites. Ac si etiam fortasse 
quispiam secum ipse statuat ex aeris ventorum- 
que mutationc, tum ex altmentorum pravitate ac 
dcfectu debilitari naturae humanae vires, atque 
infringi, non ideo tamen statim arguendum arbi- 
tror etiam hoc in casu hyposthenico morbo viam 
patefactam ac communitam fuisse. Etenim aliae 
etiam complures causae accesserunt sine ullo du- 
bio inflammantis naturae, quemadmodum crapu- 
landi, graecandi lubido, laborum exantlatio, nulla 

aeris dcclinandi cura, nulla nimii suJoris vitanJi, 
ex quibus profecto saepenumero inflammationes 
offenduntur. Et re quideni vera semper fieri vi- 
demus,ut quicumque ex quacumque causa viri- 
bus afftictis languescat, idem continuo adaucta 
sensilitate nervorum percellitur, stimulis quibus- 
cumque levioribus cxcitatur, iisque etiam, quibus 
antea vix commovebatur, aut cum quadam oble- 
ctatione, molestia quadam fastidioque afncitur. 
Itaque hypersthenica aliqua causa accedente etiam 
exigua, fere contingat neccsse est, ut vis morbi 
aliqua jam laborantem adoriatur, indolis videlicet 
inHammatoriae, et quae prae ceteris delicatissimos 
nervorum contextus appetat atque instiget- Qui 
sane morbus cum sit sua quadam malignitate na- 
turae suuimopcre metuendus, profecto indicto pa- 
lam duello minime lacessendus cst, sed tamen 
planum est vel tironibus intelligere, stimulantibus 
nequaquam agendum praesidiis, caute insuper a- 
gendum ac perspecte , et antiphlogistica methodo 
pro tempore decertandum. Qua ratione utendum 
praecipue cum pupulis atque feminis, maxime si 
a partu recentes fluxu sanguinis afflictentur , ne- 
que non cum ceteris qui gracili corpore et ex- 
quisita utantur nervorum indole ac structura. 

Atque ego etiam ex timoris perpetuitate arbi- 
tror vim essc acuendam, cum videlicet vehemen- 
tiores tnde existere soleant cordis appulsus, san- 
guinis circulatio celerior ac vividior, Iymphatico- 
rum insuper promptior etEcientia. Tum externis 
quibuslibct stimulis agitatur, percellitur, de levi 

quocumque eventu ac perturbatione sollicitus, an- 
xie onmia spectat, omnia trepide sciscitatur, ea- 
qne etiam, quae nihil intcrsint sua, pensi habet, 
secum animo agitat, ac sibi omnino propria mi- 
serrime pertimescit, et sibi infeliciter quaeque 
ccssura ominatur. Idcirco si quando aliquem im- 
proviso terrore deprebensum ofTendimus, expe- 
l-ientia jam docti et auditione continuo aliquan- 
tulum meri eidem bibendum porrigimus, ut vide- 
licet subita membrorum contractio tollatur, et ad 
usitatos cursus sanguis revocetur, cujus subinde 
inissio haud negligi fere solet. 

IVostram hanc sententiam symptomata quoquc 
eetera plane conhrmant. Et sane annon morbos 
acutos et chronicos etiam inflammatoriae indolis, 
aeque ac diatheseos viiium vel maxime anlictio 
prostratioque consequitur? Quae nunquam neque 
a peripneumonia , neque a peritonite disjungitur, 
et quoties praeterea ahquis vebementioribus qui- 
buscumquc cruciatibus, aut raeningite laborat, per- 
petuo so conspiciendam praebet , cujus tanta sae- 
pe vis est, ut motus organa plane infirmentur ct 
quodammodo conticescant. Quod si etiam hanc, 
de qua agimus , virium projectionem a cerebrali 
asthenia gigni putandum, profecto, nostra quod 
attinet, arguendum ac demonstrandum csset pri- 
raitus illam exortam esse, neque priore aliqua im- 
pellente causa, cumque jam lucide a nobis pro- 
batum ac praestitutum fuerit, eam indicia quae- 
dam et signa excitantia praecessisse ac persequu- 
ta esse, praeterea antipblogisticis maxime oppu- 



gnatam pracsidiis fuissc, omnino patet, nihil inde 
argui posse advei-sus opinioncm, quam attulimus. 

Scd ut fkleniius eidem adbaereamus, alia quoque 
nobis argumcnta suppetunt nequc exigui momen- 
ti. Nam primo qui fractis viribus forte jacent, su- 
pini jacere solcnt, quemadmodum vidcmus acci- 
derc, quoties inflammationes pleurarum tum pe- 
ritonaei et meningis existunt. Praeterea ex linguae 
sordibus ct ad oras sufluso rubore, tum ex ejus- 
dem labrorumque arescentia sane deprehenditur 
continuitatem quoque harum in tuho intcstinali 
membranarum haud secus se habcre: quod anim- 
advertisse contigit in angina gravissima, ac in ga- 
strite manifesta, quae nisi per iteratas sauguinis 
missiones placari tollique possunt. Demum, ut bre- 
vi praecidam, annon ex praepropera festinationc, 
et citatis passibus sanguinis circulatio propellitur, 
quaedam plethorae species subito existit, siccantur 
fauces atque arescunt? Quod sane nemini, credo, 
astheniac nomine donare fortasse placeat . Won 
sum nescius vasorum cuticulac debilitati petcchia- 
lium macularum adscribi sorditiem. Verum enim- 
vero cui satis perito probari id queat, cum jam, 
noverit contextum hujusmodi, ubi forte contre- 
ctetur, se acrem exurentemque praebcre, et una 
simul miliaris explodatur, de cujus sane diathcsi 
sthcnica ncmo est qui dubitet ? Asserendum porro 
esset cutcm qua exstimulari, qua deprimi, quod 
planc patct, quam dictu absonum fuerit. Ac si 
natant enimvero lumina, plurimus adest in sen- 
sibus stupor cum summa itcm agitationc conjun- 

ctus, et insomniorum terriculamentis sacpc ex- 
turbatus, ex iis ipsis pervinci atque erui potest 
cerebralis congestio, et nimis auctum vitae jam 
robur, quo videlicet ct solitac naturae ieges, mo- 
tusque rationes prohibeantur. Unde siquidem con- 
tigit, credo, ut qui Brownio maxime adhaerent, 
si post graves traumaticae ad corpus causas Im- 
jusmodi signa se prodant, sanguinis missiones ad- 
bibendas praedicent, acriterque contendant. Sed 
congestioni quoquc surditas adscribenda , utpote 
quae nimlrum repetenda videatur ex eo quod scn- 
sotium eommune nullis tum pervium externis im- 
pulsibus sit, tympanumque praeterea ac labyrin- 
tbus nimia humorum coagmentatione praepediau- 
tur. Meteorismus autem rnanifestis plane signis 
prodit peritonitidem gastritis cum ansae intesti- 
nalis praeclusione conjunctam, ipsaeque patholo- 
gicae sectioncs documento esse debent. Quid dc 
adstiicta alvo dicendum? Haec quidem, fateor, et 
languentibus viiibus adscribi fas esset, ubi pars 
medullac spinalis inferior paralysi laboraret; quod 
profecto ad nos nihil pertinet, quibus itidem per- 
spectum jam est qua levi irritatione, qua spasmo, 
tum et inflammatione extensa, tum ad extremum 
perduratis faecibus plerumque alvum adstringi; 
qucmadmodum et relaxari probe scimus ex irrita- 
tione coactarum in ventriculo faecium aut earum- 
dem peilevi inflammatimie, qua perpetuo secretio- 
nes augentur , aut lege antagonismt, cutanea tran- 
spiratione imminuta . Quod ad timorem attinet, cum 
inde cerebrum laedi afncique constet, constat et- 



iam intestinalem motum inde adaugeri, et resol- 
vendls abunde faecibus vim adjungi. iNeque vero 
ex alvi resolutae foetore asthenia coarguenda cst, 
cum gravior nullus et molestior, quam eorum 
qui esculentis omnium aromatum genere medica- 
tis utuntur, et optimi cujusque vini liquorumque 
delectu lasciviunt , unde nervos profecto debilicari 
et jnfringi neutiquam existimaverim ■ Jam vero ne- 
que ex pulsu aut parvo, aut depresso sive etiam 
lento, sive concitato quidquam evinci posse arbi- 
tror ad id infirmandum , quod statuimus. Vasorom 
quidem arteriosorum et cordis actionem varie im- 
mutatam esse signa haec rnonent, sed tamen no- 
bilissima illa hominis pars, cor, inquam, clangue- 
scere potest ac deficere, cum plures et aliae ma- 
gnopere exiliant ac impellantur, quemadmodum 
in peritonaei ac encephali inflammationibus ple- 
rumque obtinet. Peripneumoniam autem saepissi- 
me pulsus sane mollis consequitur, quae quidem 
mollities post sanguinis missionem ita evanescit, 
ut pulsus invalescat plcnior, vividiorque resiliat. 
Ex miti infiammatione excitantur arteriae, vali- 
diusque vibrantur, contra autem si graviore no- 
bilissima vitae organa impetantur, eaedem depri- 
muntur quasique obfuscantur, congestioque ad 
pectus sive ad caput liberiorem cordis motum 
praepedit ac coercct. Quin neque a cutc liventi 
et frigido madefacta sudore nostra quidquam opi- 
nio infirmatur, nedum convellitur. Nam morbos 
plerumque acutos magna celtularis textus subcu,- 
tanei absumcdo consequitur, ex qua pcllis rigor 

et strigositas; cui quidem rei maximo argumento 
sunt pcritonitides, ac imi ventris in universum in- 
flammationes, frigidus autcm sudor cutem jam ca- 
lcfactam et acrcm humectat, quac si etiam deco- 
loretur ac frigescat, non ideo statim projectae vi- 
res conclamandae, quaodoquidem orgauorum in- 
ternorum vis et emcientia vitali antagonismo va- 
lidior persaepe evadat, et promanatio sudoris pla- 
ne dcmonstret ac pervincat etiam ab eo contextu, 
qui sudore proluitur, vim sarte aliquam exerceri. 

Quod si nullo effici pacto potest, ut pellis pur- 
purescat externorum autistimulantium ope, id op- 
presso nervoso sistemati tribui potest, itemque 
difficili actioni circulatoriae , quae sane obscuris 
perliciatur rationibus necesse est in capillaribus 
vasis cutaneis, in quae globuli sanguinis purpu- 
rantes aegerrime inHuunt. Profecto gangraenam 
cx decubitu inflammatio perpetuo antecedit. 

Jam ncminem arbitror fore cui per.suasum for- 
tasse sit ex horum signorum serie debilitatae na- 
turae effectus arguendos. Ecquis cnim fieri pos- 
se credat, ut multiplices inter se vires non modo 
sese contundant et tnvicem destruantur, sed o- 
mnino diversam ac contrariam naturae conditio- 
nem, sive statum pariant? 

Supervacanci vero opeiis existimaverim esse 
methodum quoque cur.itionis ad examcn rcvoca- 
ie. Maxima pars pharmacorum, quibus ad hujus- 
modi contagionem inhibendam uti placuit nnstris, 
inter purgantia, solventia, ac tandem diaphoretica 
sunt adnumeranda, ac plura eorum quae corrobo- 

randi atquc excitandi efficacitate donata passim 
putantur, recentioribus illustrium vii-orum experi- 
mentis doctrinisque jam constat plane antiphlogi- 
stica liabenda esse. Praeterea tnulta etiam ex eo- 
rum numero de quibus adhuc sub judice Iis est, 
cum aliquibus omnino deprimentibus misceban- 
tur: immo vero ferc nunquam aut pcruvianus cor- 
tex, aut arnica , aut valcriana adhibita fucrunt, 
quin cum decocto tamarinJi consociarentur, et 
nisi dilutae ex malo medico potiones et multo at- 
tenuatae cx amaris amygdalis emulsiones simul 
una porrigcrentur, meri omnino usu interdicto. 

Curnam vero, requiret fortassc quispiam, a mis- 
sionibus sanguinis quoque abstinendum censue- 
runt? Sane phlogoses nullae recensentur, quae 
malignae aut spuiiae nuncupantur, quas quidem 
tum multiplici et vario symptomntum discrimine, 
tum insigni eorumdem pertinacia , tum univcrsa- 
rum prope virium prostratione vitaequc pcriculo, 
tum demum strigotfitatc quadam sua planum est 
internoscere . Cum autem a veris haud magno- 
pere differant, et in asthcnico corpore ortum du- 
xerint, irradiationem perpetuo sthcnicam gignunt; 
ac sive quidem subobscurus processus phlogisti- 
cus ita nervosum systema occupet atquc impetat, 
ut cordis insimul officia perturbet, ac proinde pro- 
pius periculo censeatur ex sanguinis missioni- 
bus opem petere sive quod diathesis sit prorsus 
exigua, profecto illud videmus contingere, ut san- 
guinis missiones aegrotantibus noxiae neque o- 
mnino ferendae visae fuerint, ac satius esse in 

hujusmodi morbis modum tcmpusque servare. At- 
que apud veteres quoque medicae artis profcsso- 
res id in more posilum fuit, ut a sanguinis mis- 
sione caverent, quod nimirum phlogoses spurias 
pro venosis habebant, veras autem pro arteriosis, 
ac proptcrea nonnisi vix explosa vi morbi venas 
expungi utiliter posse tradebant. Qucmadmodum 
agi et nostris hominibus placuit aliquando cum 
aegrotantibus quibus contigit extra hospitii parie- 
tes morbo laborare , aut cum aliis etiam tum cum 
aliquo inHammationis genere cxtemplo conflictari 
atque angi coepissent . JVon enim neque cum 
inflammationes proruperint loca quaedam pecu- 
liaria invadentes prudenti medico licebit venas au- 
denter expungere: nam cum jampridem radices 
agere coeperint, et effrenate ferantur, universi 
passim corporis vires aftligunt , unde profecto ne- 
fas antiphlogistica methodo acriter dimicare, ct 
vitae quodammodo terminos sine ulla religione 
praetergredi . Methodo quoque calefaciente uti 
valde periculosum, etsi qutdcm cum macies cor- 
poris, tum et virium projectio id fortasse requi- 
rere videantur. Contigcrit quidcm aliquando , ut 
qua ex mero, qua ex aliqua exstimulante mixtio- 
ne nonnihil ,utilitatis perceptum putari fortasse 
possit. IVequc vero ego recreari paulisper vircs 
inde etiam inficior. Verum ecquis unquam sibi 
pcrsuadeat tali pacto esse cum morbo pugnati- 
dum, et projectum robur reficicndum, si id ipsum 
infiammalis adhuc determinatis partibus referri de- 
bcat f Nimirum tum maxime probetur oportet 

medicorum prudentia cui omnia salubcrrimae ar- 
tis expedienda subsidia quaecumque pro temporis 
aegrotantisque conditione magis accommouuta at- 
que optima vidcantur. 

lntestmo autcm recto, cutique curandis adhi- 
bcbantur maxime clysteres cjt assa foetida, cujus 
efficienliam antiphlogisticam esse mamleste inde 
patet, quod ad lentas phlogoses minuendas sane 
adhiberi cum aliqua utilitate consueverint. Ac si 
lorte etiam praepollere hunc ipsam quis putet ef- 
ficientia potissimum atque adco viitulc putrido- 
rum declinandoium, purro ipsa huec virtus inter 
dcprimentium genera adnumcrari debct, cum ejus 
praesidio intlaminatoriae causae effectus infriuga- 
lur. Cuti autem vesicantia, et sinapismi admo- 
vebantur, illa cum jam morbi pernicies invaluis- 
set, hi autem cum prope ad exitum pervenisset. 
Ceterum in ea cquidcm sum sententia, ut pu- 
tem inde quod vesicantia remotioribus ut lta di- 
cam praesidiis rem agant, et deterimnatas tan- 
tummodo corporis partes per viginti quatuor, ut 
plurimum, horarum spatium itritcnt, eorumdem 
virtutem ad universa haudquaquam promanare a- 
dcoque diffundi. Quorum tamcn ope cum et sup- 
puralio fiat, et humoribus certe aliquid detraha- 
tur, evacuantium seriem vesicantia augere putan- 
da fortasse sunt. Atque ad hanc nostram senten- 
tiam firmandam praesto essent exempla nonnullo- 
rum qui post binas aut ternas sanguinis missio- 
nes, et vesirantium subindc admntionem sensim 
feliciter convaluerunt. Quoties aulem aegroti af- 

liictis omnino viribus et longo soporc mersi jace- 
bant, vix salirent arteriae, cutisque obdurata fn- 
gesccrct, neque ullo fcre pacto rubore suffundi 
posset, sinanismi tuin ad pedes, tum ad suras ad- 
movebantur, neque sine aliqua sane putaverim 
utilitate, quandoquidem cum aegroti ita se ha- 
bent, manifeste pateat, ex stimulo qui organa vitae 
yjernccessaria corripuerit, ac veluti constricta te- 
neat, vitae prope efficacitatem et virtutem inf ringi 
ac prohiberi. Cujus sutnma fiat nimirum jactura 
neccsse cst, si, quod hactenus sensilitatis supersit, 
surripiatur, ac propterea quo major belli et peri- 
culi molcs, illuc praepropere occurrendum, ne- 
que profccto subtrahendis, imminuendisque reliquis 
viribus quidquam profici posse arbitrabor, cum 
mihi haud liceat causam removere, quin vilae 
quod reliquum fuerit, miserrimo fato dicar pro- 
jecisse ac delevisse. Atque idcirco si forte irri- 
tanti aliquo externo praesidio, etiam remote ad- 
hibito mihi fortasse fas fuerit vitae virtutcm ad 
agcndum iterum provocare, sane haud frustra res 
mihi ccssisset, eaque symptomata removissem, ex 
quorum pervicacia ineluctabilique confiictu maxi- 
ma necessaiio dcbeat cxistere ac suprema perni- 
cies. Quac quidem sinapismorum efncacitas at- 
quc utilitas confirmanda nunc essec argumentis ct 
factis, quorum sane inihi magna copia suppete- 
ret, immo maxima ac splendidissima ex vcstris il- 
lustribus , cximii Viri , doctrinae monumentis atque 
exemplis . Verum ne vestra fortasse abuti patieu- 
tta videar, disputationi aliquando finem imponam, 

illud quidem magna voce professus, me, si quid 
attuli vestris omnino auribus non indignum, id to- 
tum vestrae sapientiae, et bumanitati acceptum 
referre. 



THESES DEFENDENDAE . 



Moderatus excitamenti gradus requirttur, ut orga- 
nismi functiones rite perficiantur. 



Ventriculi vires a nervosi svstematis conditione 
pendent. 



Inflammationis extrema residua stimulantium opc 
delentur . 



Crebra aeris caelique mutatio in nervosis praeci- 
pue morbis utiliter cedit. 



